Lès 1: Pablo su Ministerio na Korinto.
A. Pablo, un apòstel di Hesukristu.
1. 1 Korintionan 1:1, 2 Korintionan 1:1 Kon Pablo a identifiká su mes ora el a skirbi e kristiannan na Korinto? (wak tambe Romanonan 1:1)
2. Kiko ta e nifikashon di e palabranan “pa medio di e boluntat di Dios”? Galationan 1:1
3. Segun Apòstel Pedro (Echonan 1:21-22), un apòstel mester tabata un testigu di e resurekshon di Kristu. Pablo a kualifiká? 1 Korintionan 15:3-10 (wak tambe Echonan 9:1-6)
B. Pablo su ministerio na Masedonia i Atenas.
1. Dikon e Pablo a inkui Masedonia den su di dos biahe komo misionero? Echonan 16:6-10
2. Kua statnan na Masedonia Pablo a bishita prome ku el a biaha bai suit pa Atenas i Korintio?
3. Ki lèsnan Pablo a siña na Atenas promé ku el a biaha zuidwest riba e península di Peloponeso pa Korinto? Echonan 17:16-21, 22-31, 32-34
C. Pablo su ministerio na Korinto.
1. Kiko bo sa tokante e stat antiguo di Korinto?
2. Kon Dr. Lukas a deskribí Pablo su promé bishita na Korinto? Echonan 18:1-8
3. Dikon Pablo a dediká tempu na trahamentu di tènt siendo ku tabatin asina tantu hende na Korinto ku tabatin mester di tende e bon notisia tokante Hesus?
4. Ki lès nos por siña for di Pablo su transishon for di e snoa na Korinto pa e kas di Husto?
5. Ki mensahe di Señor a konvensé Pablo pa prolongá su estadia na Korinto? Echonan 18:9-11
6. Ken a oponé Pablo su ministerio na Korinto i ki apoyo inesperá el a risibí? Echonan 18:12-17
7. Ki lèsnan nos por siña for di Pablo su eksperensia na Korinto pa nos bida awe?
D. Pablo su kartanan na e kristiannan na Korinto.
1. uantu karta Pablo a skirbi na e kristiannan na Korinto i dikon el a skirbi nan? 1 Korintionan 1:2-3, 4:14, 2 Korintionan 2:4, 2 Pedro 1:19-21
2. Unda Pablo tabata situá ora el a skirbi su promé karta na e kristiannan na Korinto? 1 Korintionan
 16:5-9
3 Ken a spièrta Pablo tokante algun desafio ku kristiannan tabata enfrentá den e iglesia na Korinto? 1 Korintionan  1:11
4 Ken a skirbi un karta pa Pablo buskando konseho tokante vários asuntu relashoná ku kon pa biba komo siguidó di Hesus den un kultura pagano? 1 Korintionan 7:1a
5 Kua ta algun difikultat ku nos ta enfrentá awe komo siguidó di Hesus? Unda nos por buska konseho sabí? Salmo 32:8, 119:105, Huan 16:13, etc.
